એક તરફ દલિતો પોતાના હક માટે લડે છે, તેમને અભ્યાસમાં મળતી સ્કોલરશિપ અને અન્ય ક્ષેત્રે મળતા અનામતના લાભ ઓછા પડે છે તો બીજી તરફ પાટીદારો અનામત નથી જ મળવાની એની ખાતરી હોવા છતાં અનામત માટે લડે છે, બ્રાહ્મણો પોતાના પ્રભાવ અને વર્ચસ માટે લડે છે. મુસ્લિમોને આ દેશમાં અસલામતી દેખાય છે. તેમને લઘુમતી તરીકે મળતા વિશેષ અધિકારો પણ ઓછા પડે છે. જાતિવાદના વેરઝેરમાં અને માત્ર પોતાના સ્વાર્થ માટે અંદરોઅંદર સૌ લડી રહ્યા છે. કોઈ દેશ માટે જીવતું નથી. માત્ર સ્વાર્થનાં પલાખાંમાં સૌ સડી રહ્યા છે. ક્યારેક કોઈ ફિલ્મની બાબતનો વિવાદ હોય કે ક્યારેક ક્રિકેટની રમતમાં સટ્ટાબાજીને વાત હોય, આપણે સૌ લડવા અને હિંસાત્મક આંદોલન કરવા ઊમટી પડીએ છીએ.